Luister weer: Breyten Breytenbach – ‘n Ander skakering - RSGplus
Gepubliseer op 10/09/2019. 13/09/2019
Ter viering van die bekende Suid-Afrikaner, Breyten Breytenbach, Johan Rademan ‘n spesiale program saamgestel wat die fokus verplaas van sy skrywerskap, waarvoor hy alom bekend is in Suid-Afrika, na sy skilderkuns, drama en musikaliteit.
In ‘n eksklusiewe onderhoud met Breyten brei hy uit oor sy ondergewaardeerde sy in Suid-Afrika, en hoe dit eintlik ‘n onontbeerlike komponent vorm van sy kunstenaarskap. Renaissance-kunstenaars het dikwels as filosowe, digters, beeldhouers, skilders en skrywers alle genres oorskry. Breytenbach is een van die enkele Suid-Afrikaners wat so ‘n Renaissance-kunstenaar is.
Luister na die kunsinnige sagte Breyten en die geharde rebel en heethoof, saamgesmelt in een program wat toegelig word met vriende en kenners, wat die genres saam met hom verken het.
Laai Af (59 248KB)
Breyten Breytenbach in Matjiesfontein agter die klavier.
Breyten en Yolandé, sy vrou uit Saigon, Viëtnam
Breyten as vryheidsvegter…soos ‘n jong Ché Guevera. Die ‘huursoldaat’ foto is Breyten in Swaziland op Van Zyl Slabbert se skoonouers se plaas tydens ‘n jagtrip. Sy broer Cloete, wat vanjaar oorlede is, was die fotograaf.
Anne-Ghret Erasmus (Coetzee), kurator van die Breytenbach kunsgallery, Breyten Breytenbach by sy Bôrdienghuis, Yolandé sy vrou, en Ampie Cotzee, sy jarelange vriend en mede-uitgewer van Taurus, saam in Wellington.
Twee karpêrre: Breyten Breytenbach en Ampie Coetzee word albei 80 om September 2019. Hulle is op die trap na die Breytenbach gallery op Wellington.
Breyten se skildery van een van sy gunsteling sangers, Leonard Cohen.
Johan Rademan maak gereed om met Breyten Breytenbach te gesels by ‘n skildery van hom uit 1962. Sy eerste solo kuns uitstalling in 1962 in Amsterdam.
Albert du Plessis, musiek projekleier van Breyton Breytenbach by van die CDs.
Johan Rademan in gesprek met regisseur Marthinus Basson. Basson het aldrie Breyten se toneelstukke gereggiseer.
Joost Borslap, kurator van Breyten Breytenbach se laaste uitstalling ‘The 81 ways of letting go a late self’, saam met Johan Rademan in die Stevenson gallery in Woodstock, Kaapstad.
Tags Breyten BreytenbachJohan RademanRSGRSG Dokumentêr
“Proefkonyn” – diere vir wetenskaplike navorsing
Hommeltuie, rolprente & die wet